
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	28 septembrie 2010

	Nr.
	27/606


RAPORT

asupra propunerii legislative pentru modificarea Articolului 79 alin.(2) din Legea nr.76/16.01.2002 privind sistemul asigurărilor pentru şomaj şi stimularea ocupării forţei de muncă, modificată şi completată prin: Ordonanţa de urgenţă nr.124 din 2 octombrie 2002; Ordonanţa de urgenţă nr.147 din 31 octombrie 2002; Legea nr.4 din 09 ianuarie 2003; Legea nr.232 din 31 mai 2003; Legea nr.519 din 03 decembrie 2003; Legea nr.107 din 07 aprilie 2004; Legea nr.512 din 22 noiembrie 2004; Legea nr.580 din 14 decembrie 2004; Ordonanţa de urgenţă nr.144 din 18 octombrie 2005

şi

a propunerii legislative pentru modificarea alin.(2) al art.79 din Legea nr.76/2002 privind sistemul asigurărilor pentru şomaj şi stimularea ocupării forţei de muncă
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată cu dezbaterea pe fond, în procedură obişnuită, a propunerii legislative pentru modificarea Articolului 79 alin.(2) din Legea nr.76/16.01.2002 privind sistemul asigurărilor pentru şomaj şi stimularea ocupării forţei de muncă, modificată şi completată prin: Ordonanţa de urgenţă nr.124 din 2 octombrie 2002; Ordonanţa de urgenţă nr.147 din 31 octombrie 2002; Legea nr.4 din 09 ianuarie 2003; Legea nr.232 din 31 mai 2003; Legea nr.519 din 03 decembrie 2003; Legea nr.107 din 07 aprilie 2004; Legea nr.512 din 22 noiembrie 2004; Legea nr.580 din 14 decembrie 2004; Ordonanţa de urgenţă nr.144 din 18 octombrie 2005 şi a propunerii legislative pentru modificarea alin.(2) al art.79 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, trimise comisiei cu adresele nr. Plx 104, respectiv nr.Plx 110 din 29 martie 2010. 

La întocmirea prezentului raport, în conformitate cu prevederile art.68 alin.(1) din Regulamentul Camerei Deputaţilor, Comisia a avut în vedere:

· avizele Consiliului Legislativ (1053/21.09.2009 şi 1260/03.11.2009) 
· avizele Comisiei pentru egalitatea de şanse pentru femei şi bărbaţi (nr.37/338/14.04.2010 şi 37/342/14.04.2010)
· avizul Consiliului Economic şi Social (2169/19.10.2009)

· avizele Comisiei juridice, de disciplină şi imunităţi (31/225/13.04.2010 şi 31/231/13.04.2010) 
· avizele Comisiei pentru buget, finanţe şi bănci (nr.22/137/13.04.2010 şi 22/141/13.04.2010)
· punctele de vedere ale Guvernului (157/25.01.2010 şi 185/25.01.2010).


Propunerile legislative au ca obiect de reglementare modificarea alin.(2) al art.79 din Legea nr.76/2002, cu modificările şi completările ulterioare, alineat care se referă la valoarea cuantumului subvenţiei acordate autorităţilor locale care încadrează forţă de muncă din rândul şomerilor pentru executarea de activităţi şi lucrări de interes comunitar. Valoarea cuantumului se propune să fie, începând cu 1 ianuarie 2011, la valoarea salariului de bază minim brut garantat în plată la care se adaugă contribuţiile de asigurări sociale datorate de angajatori, aferente acestuia.

Comisia propune Plenului Camerei Deputaţilor respingerea celor două iniţiative legislative întrucât art.79 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare, a fost abrogat prin Legea nr.118/2010 privind unele măsuri necesare în vederea restabilirii echilibrului bugetar, propunerile legislative rămânând fără obiect.
Propunerile legislative fac parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 22 septembrie 2010 au participat, în conformitate cu prevederile art.55 din Regulamentul Camerei Deputaţilor:

· d-l Nicolae Ivăşchescu – Secretar de Stat, Ministerul Muncii, Familiei şi Protecţiei Sociale

· d-na Simona Bordeianu – director, Ministerul Muncii, Familiei şi Protecţiei Sociale

· d-na Ana Maria Enache – şef serviciu, Ministerul Finanţelor Publice.
La lucrările comisiei au fost prezenţi 18 deputaţi, din totalul de 22 membri ai comisiei.
Raportul comisiei a fost adoptat cu unanimitate de voturi.
Propunerile legislative au fost respinse de Senat în şedinţa din 23 martie 2010. 
Pentru ambele propuneri legislative, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Victor Paul Dobre


Kerekes Károly 

Şef serviciu, 

Consilier parlamentar Elena Mesaroş

Întocmit,

Expert parlamentar Adriana Emilia Breazu

